১৮ জুন থেকে জি বাংলা-র সাতটার স্লটে শুরু হয়েছে নতুন ধারাবাহিক ‘কৃষ্ণকলি’ আর প্রথম সপ্তাহেই টিআরপি রেটিং প্রায় ছুঁয়ে ফেলল বেঙ্গল টপার ‘বকুলকথা’-কে। ‘কৃষ্ণকলি’-র রেটিং ৭.৮ ও ‘বকুলকথা’-র রেটিং ৭.৯। 

এই বিষয়ে অন্যান্য খবর

আসছে ‘কৃষ্ণকলি’! নায়ক-নায়িকার জীবনে ঝড় তুলবে কোন ‘বউদি’
‘‘চরিত্রের স্বার্থে আমি বোল্ড সিন করতে রাজি আছি’’


তবে ১৫+ আরবান তালিকায় শুধু যে ‘কৃষ্ণকলি’ রয়েছে তা নয়, একই সঙ্গে রয়েছে ‘জয় বাবা লোকনাথ’-ও ওই একই রেটিং নিয়ে। তৃতীয় স্থানে রয়েছে ‘সাত ভাই চম্পা’ ৬.৮ রেটিং নিয়ে। এই সপ্তাহেও সেরা পাঁচেই রয়েছে ‘সীমারেখা’, চতুর্থ স্থানে। ওই একই স্থানে রয়েছে ‘করুণাময়ী রাণী রাসমণি’-ও। দুই ধারাবাহিকের রেটিং ৬.৫। 
পঞ্চম স্থানে রয়েছে ‘ফাগুন বউ’ (৬.১)। বিশ্বকাপ ফুটবলের শেষ পর্ব চলে আসায় এবং গত সপ্তাহে বেশ গুরুত্বপূর্ণ ম্যাচগুলি থাকায় তার বেশ ভাল প্রভাব পড়েছে এই সপ্তাহের টেলি-ভিউয়ারশিপে। সম্ভবত এই ট্রেন্ড আগামী সপ্হাহেও থাকবে। 
দেখে নিতে পারেন সেরা দশের বাকি ধারাবাহিকগুলি তাদের রেটিং-সহ— 
ষষ্ঠ— ‘কে আপন কে পর’ (৬.০)
সপ্তম— ‘ভানুমতীর খেল’  (৫.৭)
অষ্টম— ‘অন্দরমহল’ (৫.১)
নবম— ‘ভজগোবিন্দ’ (৫.০)
দশম— ‘জয়ী’ (৪.৮)